《牡丹诗十首》
宋代·宋白

春心相惜最相亲，湘叶忩忩换翠裙。
双蒂喜如嫔二女，一枝愁翠寡文君。
艳繁谁卷真珠看，香好曾歌琥珀闻。
深染鲛绡笼玉槛，莫教飞去作卿云。

作者简介：（936—1012）大名人，字太素。太祖建隆二年进士。乾德初，试拔萃高等。为著作佐郎。太宗即位，迁左拾遗，权知兖州，岁余召还。历仕集贤殿直学士、翰林学士、礼部侍郎，终吏部尚书。学问宏博，属文敏赡。尝三掌贡举，极意称奖，苏易简、王禹偁等皆出其门。雍熙中，与李昉等同编《文苑英华》。卒谥文安。有集。